આ જેલમાં રહેલા આતંકીઓ દરરોજ સવારના 9 થી સાંજના પાંચ કલાક દરમિયાન એકબીજાને મળતા હતા. આ દરમિયાન દરેક આતંકી ત્રણ-ત્રણ કે ચાર-ચારના ગ્રૂપમાં એકબીજાની બેરેકમાં આવતા-જતા હતા અને તેમની મરજી મુજબ સાથે બેસતા હતા. જેલના નિયમ મુજબ સવારના 10 થી બપોરના એક અને સાંજના ચારથી 5-30 કલાક સુધી બેરેક બહાર નીકળવાનો નિયમ છે ત્યારે આતંકીઓ તેમની આ મુલાકાત વખતે પ્લાસ્ટિકના ટૂથબ્રશને ચાવી તરીકે તૈયાર કરતા હતા. આ માટે તેઓ કપડાં સીવવાની સોયને ગરમ કરીને બ્રશને ચાવીનો આકાર આપતા હતા. આ વાતનો પુરાવો તાળા સાથે ચોંટી ગયેલા પ્લાસ્ટિક પરથી મળ્યો હતો.